Toshkentda otolaringolog ko‘chada ketayotib yuragi to‘xtab qolgan 2 yoshli bolaning hayotini saqlab qoldi (video)

18-iyul kuni Toshkentdagi Lor Plus Servis xususiy klinikasiga qo‘lida ikki yoshli bolasi bilan yugurib kelgan ota-onaga zudlik bilan yordam ko‘rsatilib, bolakayning hayoti saqlab qolindi. Bu haqda Facebook’dagi “Potrebitel.uz” guruhida ma’lum qilindi.

 Kadr: Facebook
Ma’lum bo‘lishicha, bolakay nafas olmay qo‘ygan, yuragi ham to‘xtab qolgan. Bunga qadar ko‘chada ketishayotganida bolakayning tana harorati ko‘tarilib ketib, tutqanoq boshlangan. Nima sababdan bunday bo‘lgani hozircha noma’lum.
Bolakayning ota-onasi yaqin atrofda klinika borligini ko‘rib, o‘sha yerga yugurib borgan. Voqeadan xabar topgan otolaringolog Sergey Vladimirovich yordamga oshiqqan. U uzoq vaqt davomida maxsus vositalarsiz bolakayning yuragini massaj qilgan.
Natijada bolakay yana hayotga qaytgan.